Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 24. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  26. 3. 2013

Prítomní:  Mgr. Kusý, Ing. Jánošová, Ing. Kollárik, Ing. Dubravec, Mgr. Pfundtner, MUDr. Dubček, Ing. Galamboš, Ing. Gašpierik, JUDr. Mikulec, p. Szusčík, Ing. Winkler, Ing. Augustinič, Mgr. Tettinger, Ing. Böhm

Rokovanie  24. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania s pripomienkami: do programu rokovania zaradiť body „Návrh na schválenie prípadu osobitného zreteľa týkajúceho sa prenájmu nebytového priestoru v bytovom dome Račianska č. 87 v Bratislave“, „Návrh na zníženie nájmu za prenájom nebytových priestorov v Materskej škole Vihorlatská č. 1 pre nájomcu Agentúra LUPO, s.r.o.“, „Návrh na pridelenie bytov v mestskej časti Bratislava-Nové Mesto Viktórii Rabajovej bytom Nobelova č. 48 a Márii Olšovej, bytom Odborárska č. 42, Bratislava“  (uznesenie č. 24/01).

Miestna rada zvolila za overovateľa zápisnice a uznesení  Ing. Libora Gašpierika (uznesenie č. 24/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 24/03.

2.	Správa o stave a vývoji kriminality a verejného poriadku na území mestskej časti Bratislava-Nové Mesto za rok 2012 
  
Starosta MČ B-NM na rokovaní MR privítal prizvaného plk. JUDr. Rudolfa  Pischa, riaditeľa Okresného riaditeľstva PZ  Bratislava III a  Ing. Svetlovského, ved. odd. VP MÚ B-NM. 
1

Plk. JUDr. Pisch  predložil správu o bezpečnostnej situácii, zameranú na stav a vývoj kriminality, na ochranu verejného poriadku a na bezpečnosť a plynulosť cestnej premávky na území MČ B-NM. Cieľom materiálu bolo oboznámiť členov MR o bezpečnostnej situácii na území MČ B-NM v oblasti, ktorá sa týka činnosti Policajného zboru. 
V r. 2012 bolo spáchaných na teritóriu MČ B-NM celkom 1.839 trestných činov. Oproti rovnakému obdobiu r. 2011  bol zaznamenaný pokles o 201 skutkov. Z pohľadu základných štatistických čísel vykazovania kriminality je bezpečnostná situácia na území MČ oproti predchádzajúcemu obdobiu priaznivejšia, nakoľko sa podarilo znížiť celkový nápad trestnej činnosti. Verejný poriadok bezprostredne ovplyvňujú športové, kultúrne a spoločenské podujatia, predovšetkým futbalové zápasy reprezentácie SR a ŠK Slovan a hokejovej ligy. Jednotlivé služby OR PZ sa podieľajú na zabezpečení verejného poriadku počas týchto dôležitých podujatí v súčinnosti s útvarmi Krajského riaditeľstva PZ v Bratislave a v spolupráci s mestskou časťou B-NM, odd. verejného poriadku MÚ B-NM. Všetky väčšie opatrenia boli počas r. 2012 zvládnuté bez hromadného narušenia verejného poriadku.  Na úseku dopravnej nehodovosti počas r. 2012 zaznamenali 279 dopravných nehôd (čo je o 35 menej ako v r. 2011). Ovplyvniť dopravnú nehodovosť je možné len výkonom služby poriadkovej polície, nakoľko OR PZ okrem správnych orgánov nedisponuje žiadnymi inými výkonnými policajtmi dopravnej polície.  

Starosta MČ  Mgr. Kusý  poďakoval plk. JUDr. Pischovi  za pravidelné a neustále monitorovanie Tržnice na Trnavskom mýte zo strany OR PZ, čím sa výrazne zlepšila bezpečnosť občanov a klesol počet krádeží. Taktiež i Ing. Galambošovi za riešenie  problémov pri herni na Račianskej ulici. Zároveň požiadal riaditeľa OR PZ o riešenie dvoch dopravných problémov, ktorým by venoval  zvýšenú pozornosť: 
–	dohliadnuť na zabezpečenie zákazu vjazdu kamiónov v rámci zmeny dopravy v lokalite Dimitrovka;  
–	v mesiaci apríli aspoň 1 týždeň zamerať pozornosť na dodržiavanie povolenej rýchlosti 20 km/hod. na uliciach Chemická, Olbrachtova, ktorú motoristi neustále prekračujú. 

Na plk. JUDr. Pischa  členovia MR vzniesli nasledovné požiadavky a pripomienky: 

Ing. Kollárik požiadal o dopravnú kontrolu dodržiavania zákazu státia a zastavenia  v území  Račianska – Kraskova, Račianska – Ursíniho, Račianska – Šuňavcova.
Ing. Galamboš požiadal o zintenzívnenie policajného dozoru v parku na Račianskom mýte v súvislosti s grupovaním sa bezdomovcov a narkomanov. 
MUDr. Dubček upozornil taktiež na problém s bezdomovcami na Légerského a Rešetkovej ulici. 
Mgr. Pfundtner  poukázala na dopravný problém križovatky Bajkalská - Trnavská, keď vodiči áut chodia na červenú; požiadala o kontroly a následne nápravné opatrenia.
 
Plk. JUDr. Pisch  zodpovedal všetky predložené pripomienky a návrhy členov MR.  V dopravnej problematike, čo sa týka jazdy vodičov na červené svetlo, taktiež dopravných nehôd vysvetlil, že ak je funkčný záznamový kamerový systém Magistrátu hl. m. SR Bratislavy, príslušníci PZ sa snažia zdokumentovať tieto priestupky, nakoľko k tomu, aby bol priestupca  prejednaný, je potrebné predložiť dôkazový materiál. Policajti poriadkovej polície 

2

denne  riešia dopravné priestupky, vyhodnocujú závažnosť konaní, výkon služby dopravy prejednávajú a riešia priestupky. S policajtmi, ktorí sa venujú dopravnej problematike je v kontakte, bude komunikovať s riaditeľom Krajského dopravného inšpektorátu a všetky pripomienky tak ako aj  v predchádzajúcom období predloží kompetentným na riešenie.    
  
	Mgr. Kusý, starosta MČ B-NM  poďakoval plk. JUDr. Pischovi za jeho účasť na rokovaní MR i  ústretovosť  k  riešeniu problémov  na území  MČ B-NM.

	Miestna rada  schválila Správu o stave a vývoji kriminality a verejného poriadku na území mestskej časti Bratislava-Nové Mesto za rok 2012 a odporučila MZ schváliť uvedenú správu bez pripomienok.
Miestna rada prijala uznesenie č. 24/04.

3. 	Návrh  Koncepčného  zámeru  rozvoja,  pedagogicko-organizačné  a  materiálno-technické zabezpečenie výchovno-vzdelávacieho procesu škôl a školských zariadení v mestskej časti Bratislava-Nové Mesto pre školský rok 2013/2014 
  
V  zriaďovateľskej  pôsobnosti MČ B-NM je   pre  budúci  školský  rok  navrhovaných 8  základných škôl, 11  materských  škôl, 1  elokované  pracovisko  MŠ, 8  školských  klubov  detí, 11  školských   kuchýň  a 9 výdajní  stravy.  Predpokladaný počet žiakov ZŠ je pre šk.  r. 2013/2014 2.564,  čo  je  oproti  minulému  roku  o 218 žiakov  viac.  Počet  tried  stúpne  zo  120 na 125. Naplnenosť  tried  stúpne  oproti  predchádzajúcemu  šk.  r. o 1 %,  čo  znamená  20,5 žiakov  na  triedu. Najnižšia  naplnenosť  bude na ZŠ Cádrova 17,3 a  najvyššia  na  ZŠ  Za  kasárňou  25,7 žiakov  na  triedu. V mesiaci  február  prebehol  na školách  zápis  detí  do  prvého  ročníka. Zapísaných  bolo  453  žiakov  z  toho 271  chlapcov  a  182 dievčat. Na úseku materských škôl bude proces  výchovy  a  vzdelávania prebiehať  v  11  materských  školách  a v elokovanom  pracovisku  MŠ  Šuňavcova  na  Pionierskej 12/A s  počtom  cca 1.065  detí.
	V diskusii vystúpili MUDr. Dubček, Ing. Kollárik a Mgr. Kusý k centrálnemu stravovaniu detí.  
Ing. Kollárik uviedol, že v minulosti už v r. 2003 okresný hygienik nesúhlasil so zámerom centrálneho stravovania a rozvozom stravy, nakoľko pre deti sú stanovené prísne hygienické predpisy a požiadal, aby MČ nerealizovala tento postup poskytovania stravy deťom v školách.
Mgr. Kusý vysvetlil, že MČ Staré Mesto na centrálnom stravovaní pracuje už rok a pol, variť sa má na školách tak ako doteraz, len by všetko realizovala jedna súkromná firma, ktorá má zabezpečiť efektívnejšie fungovanie a získať úsporu z centrálneho nakupovania.  V súčasnosti sa opätovne pracuje na vyhlásení verejnej súťaže, ostatné mestské časti čakajú či sa tento systém osvedčí. Ak bude pre mestskú časť tento projekt zaujímavý, starosta predloží do MR správu.

Miestna rada  odporučila MZ schváliť Koncepčný zámer rozvoja, pedagogicko-organizačné a materiálno-technické zabezpečenie výchovno-vzdelávacieho procesu škôl a školských zariadení v mestskej časti Bratislava-Nové Mesto pre školský rok 2013/2014  bez pripomienok.
	Miestna rada prijala uznesenie č. 24/05.

3

4.	Návrh na schválenie kúpy pozemkov v k.ú. Vinohrady registra „C“ KN parcely č. 18340/10 a parcely č. 18340/11, evidovaných v overenom GP č. 68/2012 (vypracoval GATA, s.r.o.) v katastrálnom území Vinohrady (lokalita Sliačska - Krahulčia) od Ing. Jána Martináka a Ing. Andrei Martinákovej

Ing. Kollárik, prednosta MÚ  podal vysvetlenie, že v r. 2009 došlo k rekonštrukcii komunikácie na Krahulčej ulici a v schválenom projekte neboli riešené zásahy do pozemku manželov Martinákovcov, kde počas realizácie stavby došlo k nestabilite pravostranného svahu v dotyku s pozemkom parc. č. 18340/2 a parc. č. 18340/4, ktoré sú vo vlastníctve manželov Martinákovcov. Konštrukčnými úkonmi došlo k zabratiu pozemkov v celkovej výmere 23 m². Na základe GP č. 68/2010 vypracovanom dňa 7. 7. 2010 spoločnosťou GATA, s.r.o., geodetické práce, Plickova č. 3, Bratislava, Správou katastra pre hl. m. SR Bratislavu boli odčlenené pozemky parc. č. 18340/10 - záhrada o výmere 9 m² a parc. č. 18340/11 - záhrada o výmere 14 m², ktoré sú predmetom prevodu. V súčasnej dobe sa na pozemkoch nachádzajú podporné a spevnené plochy ku komunikácii Krahulčia, ktorá je zverená do správy MČ. Komunikácia sa užíva aj bez právoplatného kolaudačného rozhodnutia, ktorého vydanie súvisí s majetkovoprávnym vysporiadaním pozemkov pod stavbou. Potrebné je majetkoprávne vysporiadať pozemky vytvorené GP č. 68/2010 zo dňa 19. 7. 2010 vo vlastníctve manželov Martinákovcov. Finančné krytie v potrebnom rozsahu, t. j. 3.710,00 €, je zabezpečené. 
Ing. Kollárik dodal, že dané územie bolo kompletne nevyužívané, boli to strže a jamy, mestská časť postavila oporný múr, dorovnal  sa a rozšíril pozemok. 

V diskusii vystúpili  Mgr. Kusý, Ing. Kollárik, p. Szusčík, Ing. Gašpierik, Ing. Galamboš, Ing. Dúbravec a JUDr. Mikulec. 
	Ing. Gašpierik  sa pri hlasovaní  zdržal hlasovania.

	Miestna rada  odporučila MZ schváliť odkúpenie pozemkov registra „C“ KN: parc. č. 18340/10, záhrady o výmere 9 m2 a parc. č. 18340/11, záhrady o výmere 14 m2, k. ú. Vinohrady, ktoré sú evidované v overenom odčleňovacom GP č. 68/2010 vypracovanom dňa 7. 7. 2010 spoločnosťou GATA, s. r. o., geodetické práce, Plickova č. 3, 831 06 Bratislava, IČO: 45 252 165, Správou katastra pre hl. m. SR Bratislavu úradne overenom dňa 19. 7. 2012 od Ing. Jána Martináka a Ing. Andrei Martinákovej, rod. Mrázikovej, obaja bytom Sliačska č. 7B, 831 02 Bratislava za všeobecnú hodnotu stanovenú znaleckým posudkom č. 42/2013 zo dňa 22. 2. 2013 vyhotovenom Ing. Petrom Vinklerom, a to za kúpnu cenu  3.710 € za podmienky, že kúpna zmluva bude predávajúcim podpísaná v lehote 60 dní od schválenia uznesenia v MZ. V prípade, že kúpna zmluva nebude predávajúcim v uvedenom termíne podpísaná, uznesenie stráca platnosť, bez pripomienok.
Miestna rada prijala uznesenie č. 24/06.

5. 	Návrh cenového výmeru pre prenajímanie  majetku  vo vlastníctve,  resp. zvereného do správy škôl v zriaďovateľskej pôsobnosti mestskej časti Bratislava-Nové Mesto
  
	Predkladaný materiál rieši transparentnosť pri prenajímaní majetku zvereného do správy jednotlivými školami v zriaďovacej pôsobnosti MČ B-NM. Pre stanovovanie výšky nájmu  nie  sú  v súčasnosti  určené  kritériá, ktoré  by definovali  jeho výšku,  čo znemožňuje 
4

školám používať majetok mimo vyučovacieho procesu. Riaditelia škôl spracovali pre každú školu samostatný cenový výmer, ktorý odzrkadľuje využiteľnosť majetku v školách z individuálneho pohľadu každej školy. 

V diskusii vystúpili Ing. Galamboš, p. Szusčík, Mgr. Kusý a MUDr. Dubček.
Úloha:
Na rokovanie MR dňa 30. 4. 2013 predložiť jednotný materiál s  uvedením minimálnych  cien.								Z.: Ing. Kollárik

Miestna rada prerokovala a stiahla z rokovania návrh cenového výmeru pre prenajímanie majetku vo vlastníctve, resp. zvereného do správy škôl v zriaďovacej pôsobnosti MČ B-NM a uložila prednostovi MÚ prepracovať materiál do jednotnej tabuľky s uvedením minimálnej ceny a predložiť ho na rokovanie MR dňa 30. 4. 2013.
Miestna rada prijala uznesenie č. 24/07.

6. 	Správa o spôsobe vydávania a distribúcie časopisu obyvateľov mestskej časti Bratislava-Nové Mesto Hlas Nového Mesta v roku 2013 a čerpaní finančných prostriedkov v roku 2012
  
Správu spracovala Ing. Škutková, podpredsedníčka redakčnej rady HNM. Mesačná periodicita časopisu zostáva zachovaná, plánovaný pravidelný rozsah čísla je 20 strán, pričom číslo 1-2 a číslo 7-8 vychádzajú ako dvojčísla o rozsahu 24 strán. Členovia redakčnej rady spolupracujú na príprave obsahu jednotlivých vydaní. Na pravidelnom mesačnom zasadnutí schvaľujú obsahovú náplň budúceho čísla, prediskutujú návrhy a prípadnú korešpondenciu od obyvateľov adresovanú redakcii, dohodnú sa na zaradení príspevkov. Účelom časopisu je mapovanie diania v MČ, informovanie o dôležitých skutočnostiach súvisiacich s prácou  MÚ a MZ, poskytovanie informácií o životnom prostredí. Súčasťou obsahu časopisu je osveta v oblasti histórie bratislavského Nového Mesta, jeho architektúry, prírody a podpora cestovného ruchu na území MČ. Súčasťou správy bol prehľad o čerpaní finančných prostriedkov a príjmoch v r. 2012.

Miestna rada zobrala na vedomie Správu o spôsobe vydávania a distribúcie časopisu obyvateľov mestskej časti Bratislava-Nové Mesto Hlas Nového Mesta v roku 2013 a čerpaní finančných prostriedkov v roku 2012 bez pripomienok.
Miestna rada prijala uznesenie č. 24/08.

7. 	Návrh na schválenie prípadu osobitného zreteľa týkajúceho sa prenájmu nebytového priestoru v bytovom dome Račianska č. 87 v Bratislave

Uvedený nebytový priestor je využívaný ako predajňa domácich potrieb od r. 2011. V súčasnej dobe nájomca zvažuje ukončenie predmetnej NZ. Z dôvodu hodného osobitného zreteľa, v záujme zachovania predajne domácich potrieb v danej lokalite, s ktorou sú obyvatelia spokojní, na jej služby sú zvyknutí, bolo navrhnuté prijať navrhovanú výšku nájmu ako prípad hodný osobitného zreteľa aj pre budúceho možného nájomcu. 

5

Predmet nájmu: nebytový priestor o výmere podlahovej plochy 144,77 m2, Račianska č. 87.
Doba nájmu: na dobu neurčitú s možnosťou výpovede aj bez udania dôvodu s 3-mesačnou výpovednou lehotou.
Výška nájomného:  67 €/m2/rok.
Celkom nájomné: 9.699,59 €/rok.

V diskusii vystúpili  Ing. Kollárik, Mgr. Kusý, Mgr.  Pfundtner a p. Szusčík.
	
Mgr. Kusý uviedol, že pokyn bol spracovať nový cenový výmer a na MR bol predložený návrh na schválenie prípadu osobitného zreteľa. Navrhol materiál stiahnuť z rokovania.

Miestna rada stiahla z rokovania návrh na schválenie prípadu osobitného zreteľa týkajúceho sa prenájmu nebytového priestoru v bytovom dome Račianska č. 87 v Bratislave.
Miestna rada prijala uznesenie č. 24/09.

8. 	Návrh  na zníženie nájmu za prenájom nebytových priestorov v Materskej škole Vihorlatská č. 1 pre nájomcu Agentúra LUPO, s.r.o.

	Agentúra LUPO, s.r.o., ktorá má prenajaté nebytové priestory Materskej školy na Vihorlatskej č. 1, na prevádzku Detského centra Slniečko - deti predškolského veku, požiadala o zníženie nájmu na dva roky z doterajšieho  mesačného nájmu 3.000 € mesačne na 1.200 € mesačne z dôvodu  prudkého poklesu  počtu detí, ako aj z dôvodu investovania nákladov do prenajatých priestorov. Návrh bol predložený na rokovanie MR dňa 26. 2. 2013, z  rokovania ktorej bol  stiahnutý s tým, že je potrebné vykonať audit budovy  MŠ Vihorlatská č. 1. Na základe uloženej úlohy bol vypracovaný odborný posudok MŠ Vihorlatská č. 1 a návrh opätovne predložený na rokovanie  MR.
Mgr. Kusý na základe vyjadrenia Ing. Baníka, ved. odd. VS, správy bytov a nebytových priestorov uviedol, že budova je v dezolátnom stave, hlavne strecha, nájomca chce znížiť nájom nielen z dôvodu poklesu počtu detí ale i vzhľadom na investované náklady do budovy. Starosta MČ sa prikláňa k návrhu neznižovať nájomné, investovať do budovy, nakoľko strecha je vo veľmi zlom stave. Nájomca investoval  do bežných výdavkov len  aby budova fungovala, ale reálne investície, ktoré by predlžovali životnosť budovy neboli realizované.
Ing. Vitková, predsedníčka Komisie pre školstvo a vzdelávanie MZ MČ B-NM a p. Ágoston sa zúčastnili obhliadky budovy a potvrdili daný stav.
 
V diskusii vystúpili Mgr. Kusý, Mgr. Pfundtner, Ing. Gašpierik, MUDr. Dubček a JUDr. Mikulec. 

Úloha:
Zástupcu Agentúry LUPO, s.r.o. prizvať na rokovanie Komisie finančnej, pre správu a nakladanie s majetkom MČ MZ MČ B-NM alebo na rokovanie Miestnej rady MČ B-NM - riešenie zníženia nájmu a nepriaznivý stav budovy. 		Z.: Ing. Kollárik
	
6

Miestna rada prerokovala a stiahla z rokovania návrh na zníženie nájmu za prenájom nebytových priestorov v MŠ Vihorlatská  pre Agentúru LUPO, s.r.o. a uložila prednostovi MÚ predložiť materiál na rokovanie MR dňa 30. 04. 2013. 
Miestna rada prijala uznesenie č. 24/10.

9. 	Návrh  na pridelenie bytov v mestskej časti Bratislava-Nové Mesto Viktórii Rabajovej, bytom Nobelova č. 48 a Márii Olšovej, bytom Odborárska č. 42 Bratislava

Mgr. Kusý  uviedol, že návrh bol predložený na základe podaných žiadostí o nájom bytu p. Rabajovou, bytom Nobelova č. 48 a p. Olšovou, bytom Odborárska č. 42. Ide o pridelenie obecných garsónových bytov na Bojnickej č. 25. Žiadosti o pridelenie obecných bytov boli prerokované v Komisii sociálnych vecí a bývania MZ MČ B-NM, ktorá odporučila žiadosti zaradiť do evidencie. Následne bol vykonaní poslanecký prieskum a komisia opakovane prerokovala žiadosti a odporučila ich riešiť poskytnutím garsónových bytov na Bojnickej č. 25 v Bratislave. 

V diskusii vystúpili  p. Szusčík, Ing. Galamboš, Mgr. Kusý, Ing. Kollárik, JUDr. Mikulec a MUDr. Dubček.  
Členovia MR rokovali o ďalšom postupe a pravidlách v prenajímaní sociálnych bytov.

	Miestna  rada odporučila MZ schváliť pridelenie  bytu:
-  garsoniéra na Bojnickej č. 25, byt č.  47  -   Viktórii Rabajovej  bytom Nobelova č. 48
-  garsoniéra na Bojnickej č. 25, byt č.  43  -   Márii Olšovej bytom Odborárska č. 42  
-  bez pripomienok.
Miestna rada prijala uznesenie č. 24/11.

Rôzne:

Ing. Böhm, vedúci kancelárie starostu oboznámil členov MR s akútnou potrebou MČ zmeniť koncepciu telekomunikačných technológií (internetové pripojenie, firewall, mail, hlasové služby...). V tejto súvislosti Ing. Böhm komunikoval so spoločnosťami Orange, Swan, GTS  a Slovanet. 
Ing. Böhm sa zúčastnil  na rokovaní Komisie pre kultúru, mládež, šport, voľný čas a informačné systémy MZ MČ B-NM a vysvetlil, že MÚ pripravuje nové riešenie internetového pripojenia a hlasových služieb (optické pripojenie, nahradenie starej hlasovej ústredne a s ňou spojených technológií). Štyri siete budú spojené  do troch, t.z., že „i-čko“ a „internet“ sa zlúči a táto sieť bude určená pre všetkých zamestnancov úradu. Komplexný projekt bola ochotná vypracovať iba spoločnosť GTS Slovakia. Rokovania  s touto firmou prebiehajú od augusta 2011. Dané riešenie ponúka výhody, úspory nákladov a zvýšenie efektivity. Náklady by sa znížili cca o 25% na prvé 4 roky (obdobie splácania technológie), potom približne o 36 %. V súčasnosti internet má cca 2Mb/0,5Mb priepustnosť, ponuka je symetrická optika, 50Mb/50Mb linka. Celkové náklady na hlasové služby za bežný mesiac 2011 činili cca 2.195 €, po aplikácii týchto služieb by to porovnateľne bolo 1.681 €. Počas doby viazanosti (4 roky) sa znížia náklady a je možnosť každý rok požiadať o prehodnotenie výšky ceny za objednané služby v zmysle konkrétnej špecifikácie v prípade, že MČ dostane cenovú ponuku od iného poskytovateľa, minimálne o 10% nižšiu cenu.
7

Na požiadavku p. Szusčíka, aby mal každý pracovník MÚ e-mail, Ing. Böhm odpovedal, že uvedená obmena bude dané riešiť. 

Ďalej Ing. Böhm informoval o ponuke p. Cifru  na realizáciu rekonštrukčných prác  objektu  na Makovického ulici s tým, že na dome vybuduje bytové priestory. Menovaný zástupca firmy rokoval s Ing. arch. Kockom a ako dodávateľ rekonštrukčných prác chce uvedený projekt predstaviť na rokovaní MR. 
 
K uvedenému Mgr. Kusý dodal, že ak MR prerokuje daný návrh, bude vyhlásená verejná súťaž. Následne bude musieť byť vyriešená otázka parkovania.

Úloha:
Prizvať p. Cifru a Ing. arch. Kocku v súvislosti s predstavením projektu  rekonštrukcie objektu Makovického na rokovanie MR dňa 30. 4. 2013. 		Z.: Ing. Böhm

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Ing. Libor Gašpierik
overovateľ

Bratislava 3. 4. 2013
Zapísala: Anna Zachová

8